इसके लिए तैयार नहीं थीं नीना गुप्ता; सीन के बाद डेटॉल से साफ किया मुंह
Neena Gupta Lust Stories 2 Promotion - Shares An Old Incident. नीना गुप्ता अपने बोल्ड बयानों से हमेशा सुर्खियों में रहती हैं। वो हाल ही में नेटफ्लिक्स पर आई सीरीज लस्ट स्टोरीज 2 में नजर आईं। सीरीज के प्रमोशन के दौरान उन्होंने एक पुराना किस्सा शेयर किया।
नीना गुप्ता अपने बोल्ड बयानों से हमेशा सुर्खियों में रहती हैं। वो गुरुवार से नेटफ्लिक्स पर स्ट्रीम सीरीज लस्ट स्टोरीज 2 में नजर आईं। सीरीज के प्रमोशन के दौरान उन्होंने एक पुराना किस्सा शेयर किया। नीना ने कहा कि एक बार वो किसी सीरियल की शूटिंग कर रही थीं।
सीरियल में उन्हें अपने को-स्टार को किस करना था। नीना ने कहा कि इस सीन के लिए वे मेंटली और फिजिकली तैयार नहीं थीं। हालांकि नीना ने इसे एक चैलेंज के तौर प लिया। उन्होंने किसिंग सीन तो दे दिया लेकिन उसके बाद उन्हें अपना मुंह डेटॉल से साफ करना पड़ा।
सीन को हटाया गया, वरना TV का पहला किसिंग सीन होता
नीना ने Instant Bollywood से बात करते हुए कहा- अगर ये सीन कटा नहीं होता तो TV पर पहला किसिंग सीन होता। दशकों पुरानी बात है, मुझे सीरियल 'दिल्लगी' में अपने को-स्टार दिलीप धवन के साथ लिप लॉक करना था।
मैं उन्हें पर्सनली जानती नहीं थी। मानसिक और शारीरिक रूप से मैं ये सीन करने के लिए तैयार भी नहीं थी। मैं काफी ज्यादा नर्वस फील कर रही थी। एक रात पहले सो भी नहीं पाई थी।
सीन के बाद डेटॉल से अच्छी तरह मुंह साफ किया
नीना ने आगे कहा- मैंने आखिरकार खुद को समझाया। मैंने खुद से कहा कि मैं एक एक्टर हूं और मुझे ये करना ही पड़ेगा। एक एक्टर को हंसने से लेकर रोने तक, हर एक सीन करने होते हैं। इसलिए मैंने इसे एक चैलेंज की तरह लिया।
मैंने किस सीन दिया, लेकिन तुरंत बाद डेटॉल से अच्छी तरह मुंह साफ किया। ये मेरे लिए काफी मुश्किल काम था कि मैं किसी ऐसे आदमी को किस करूं जिसे मैं प्यार तक नहीं करती हूं।
व्यूअर्स ने जताई थी आपत्ति, हटाना पड़ा सीन
हालांकि नीना का ये सीन बाद में एडिट कर दिया गया। नीना ने कहा- चैनल ने सीरियल में किसिंग सीन इसलिए डाला ताकि TV पर पहला किस दिखाने से एपिसोड का प्रमोशन किया जा सके।
हालांकि ये प्लानिंग फेल रही। ये वो समय था जब पूरा परिवार एक साथ बैठ कर TV देखता था। लोगों ने जब ये किसिंग सीन देखा तो कड़ी आपत्ति जताई। बाद में चैनल को ये सीन हटाना पड़ा।
हमेशा मुसीबतों में रही है नीना की जिंदगी, सिंगल मदर होने का झेल चुकी हैं दुख
नीना गुप्ता बॉलीवुड की बेबाक एक्ट्रेसेस मानी जाती हैं। शायद शुरुआती दौर में उन्हें वो पहचान नहीं मिल पाई थी, जो आज के वक्त मिली है। उन्होंने बधाई हो, पंचायत और शुभ मंगल ज्यादा सावधान जैसे कुछ शानदार प्रोजेक्ट में काम किया है। हालांकि नीना की पर्सनल लाइफ हमेशा मुसीबतों में रही।
वो बिना शादी के प्रेग्नेंट हो गई थीं। उन्हें समाज की खरी-खरी भी सुननी पड़ी थी। नीना वेस्ट इंडीज के पूर्व क्रिकेटर विवियन रिचर्ड्स के प्यार में थी और उनकी बच्ची (मसाबा) की मां भी बन गई थीं। विवियन अपनी पत्नी और फैमिली को नीना के लिए छोड़ने के लिए तैयार नहीं हुए थे। आखिरकार नीना को अपनी बेटी की अकेली ही परवरिश करनी पड़ी।